open-index/open-wikipedia-markdown huggingface dataset:
Berg studentby

**Berg studentby** er studentboliger i bydelen Berg i Trondheim, og drives av Studentsamskipnaden i Trondheim (SiT). Studentbyen stod ny igjen og var innflytningsklar i 2010 etter at den gamle studentbyen ble revet årsskiftet 2008/2009.

Studentbyen ligger ved siden av Lerkendal studentby, og svært nær NTNUs campus på Gløshaugen. Bussen som går mellom campus Dragvoll og campus Gløshaugen, passerer rett ved studentbyen. I tillegg ligger Bunnpris Lerkendal dagligvareforretning like ved.

## Historie
Når det angår den gamle studentbyen som ble revet var de første bygningene innflytningsklare i 1956. Det var arkitekt Herman Krag som utførte oppdraget med å tegne den opprinnelige Berg studentby. Studentbyen var på slutten kjent for å være billig å bo i, på grunn av en gammel bygningsmasse. Fra årsskiftet 2008/2009 ble boligene revet til fordel for 644 nye hybelenheter fordelt på hybelleiligheter, bokollektiv og parleiligheter.

## Galleri

Fil:Berg studentby 2006.jpg|Gamle Berg studentby (revet i 2008) sett fra Gløshaugen.
Fil:Berg studentby 2007-1.jpg|Gamle Berg studentby en vinterdag i 2007. Blå hus.
Fil:Berg studentby 2007-2.jpg|Gamle Berg studentby en vinterdag i 2007. Gule hus.


## Referanser


## Eksterne lenker
* Berg studentby (Studentsamskipnaden i Trondheim)
Fransk Polynesias flagg

**Fransk Polynesias flagg** er rødt og hvitt, slik også flagget for kongedømmet Tahiti var i første halvdel av 1800-tallet. I 1880 ble et flagg med striper i rødt, hvitt og rødt, og med den franske trikoloren i kantonen, antatt som flagg for protektoratet franskmennene etablerte i Polynesia. Flagget Fransk Polynesia fører i dag ble innført 23. november 1984. Det har i midten et emblem som viser en toskroget polynesisk båt mot en bakgrunn av hav og sol. Ombord i båten vises fem menneskefigurer. Disse representerer de fem øygruppene som utgjør Fransk Polynesia.

Konstitusjonelt er Fransk Polynesia et oversjøisk land innen Den franske republikk. Frankrikes flagg vaier derfor også offisielt i Fransk Polynesia.
Fylkesvei 7444

**Fylkesvei 7444** (**Fv7444**) går mellom Valle og Oterstranda i Gildeskål kommune i Nordland.

Strekningen mellom Oterstranda og Kvalneset var en del av fylkesvei 17 fram til Storvikskartunnelen ble åpnet i 1995. Fram til 2019 hadde veien betegnelsen fylkesvei 475 (Nordland).

## Kommuner og knutepunkter

## Eksterne lenker
* Vegvesenets vegkart 
*
William Bowrey

**William «Bill» Bowrey** (født 25. desember 1943 i Sydney) er en tidligere mannlig australsk tennisspiller.

I løpet av sin tenniskarriere vant han én Grand Slam-turnering, på hjemmebane beseiret han Juan Gisbert i finalen i det australske mesterskapet i 1968. Han var også i to Grand Slam-finaler i double i det australske mesterskapet; 1966 i mixed double sammen med Robyn Ebbern tapte de til Judy Tegart Dalton og Tony Roche og året etter i double herrer sammen Owen Davidson tapte de til John Newcombe og Tony Roche.

## Grand Slam-titler
*  Australske mesterskapet
** Single herrer – 1968 (han beseiret Juan Gisbert med 7-5, 2-6, 9-7, 6-4 i finalen)

## Referanser


## Eksterne lenker
*
Maurikios

**Maurikios** (gresk Μαυρίκιος; latin *Imperator Caesar Flavius Mauricius Tiberius Augustus*) (født ca. 539 i Arabissos/Kappadokia, død 27. november 602 i Khalkedon) var fra 13. august 582 til 27. november 602 keiser i Østromerriket. 

Han var en viktig hersker i den tidlige bysantinske perioden, men hans tid som keiser ble hele tiden forstyrret av langvarende kriger på flere frontavsnitt. I religiøse saker var han åpen og tolerant mot monofysittismen, men sto helt bak vedtakene fra konsilet i Khalkedon.

## Liv og virke
### Bakgrunn
Maurikios var en framtredende general i sin ungdom og kjempet med hell mot det persiske Sasanideriket. 

### Keiser
Straks han ble keiser førte han krigen mot perserne til seier og utvidet rikets østlige grenser dramatisk. Han giftet sin datter med kong Khosrau II av Persia. 

Keiser Maurikios drev også omfattende krigføring på Balkan mot avarer (et tyrkisk eller asiatisk nomadisk folk), og presset dem nordover og over elven Donau ved 599. 

I vest etablerte keiser Maurikios to store delvis selvstyrte provinser kalt for *eksarkater*, styrt av *eksarker*, visekonger, av keiseren. I Italia etablerte Maurikios eksarkatet i Ravenna i 584, det første virkelige forsøket fra imperiets side for å bremse langobardenes framrykning. Med opprettelsen av eksarkatet i Afrika i 590 sikret han ytterligere Østromerrikets kontroll i den vestlige delen av Middelhavet.

Maurikios' styre slet med økonomiske vanskeligheter og bortimot konstant krig. I 602 tok den misfornøyde generalen Fokas tronen, og fikk Maurikios og hans seks sønner henrettet mens de tre døtrene og hustruen ble spart og sendt i kloster. Denne hendelsen og kuppet kom til å bli katastrofal for riket. Det satte i gang en ødeleggende krig mot Persia som gjorde begge rikene hjelpeløse mot framveksten av de muslimske angrepene. Hans styre er relativt godt dokumentert i senantikken, særlig av historikeren Theophylaktos Simokates. 

Keiser Maurikios selv er forfatter av *[[Strategikon]]*, en håndbok i krigføring som påvirket europeiske militære i bortimot et millennium. Maurikios framstår som en av de siste keisere hvis rike fortsatt hadde stor likhet med Romerriket i tidligere århundrer.

## Eksterne lenker
*Maurkios, Livius.org
Fylkesvei 7200

**Fylkesvei 7200** går mellom Terråk og Fuglstad i Åbygda i Bindal kommune i Nordland.

Frem til 2019 hadde veien betegnelsen fylkesvei 1 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fomlesen i kattepine

***Fomlesen i kattepine*** er en norsk film fra 1999 regissert av Petter A. Fastvold. Manus var ved Arthur Johansen.

## Handling
Den velmenende og varmhjertede, men akk så klumsete eks-advokat Fritjof Fomlesen (Lars Vik) redder på mirakuløst vis en skipbrudden katt. I pusens halsbånd skjuler det seg et bilde av en nydelig pike og en lapp som roper "Hjelp!". Intetanende snubler Fomlesen inn i Dobberby og legger seg ut med den genigale oppfinneren Rex Dobbermann (Sverre Anker Ousdal), en hund etter rikdom og makt. Fomlesens overraskende ankomst gir Dobbermann, samt hans høyre og venstre hånd Britt Bull (Mia Gundersen) og Sam Bernhard (Jonas Rønning), dobbelt arbeid og hodebry. Mot sin vilje vikles Fomlesen inn i Dobbermanns lumske planer, og til slutt er han den eneste som kan avverge en nær forestående katastrofe i den idylliske byen.....

## Rolleliste

## Eksterne lenker
*
Juan Gisbert

**Juan Gisbert** (født 5. april 1942 i Barcelona) er en tidligere profesjonell spansk tennisspiller.

Han vant i løpet av sin tenniskarriere én single- og 20 doubleturneringer og var som best nummer 32 (1975) på rankingen over verdens beste mannlige singlespillere. Han spilte en Grand Slam-finale, i Australian Open i 1968 tapte han til William Bowrey fra Australia med 5-7, 6-2, 7-9, 4-6.

## Referanser


## Eksterne lenker
*
Niues flagg

**[[Niue]]s flagg** ble tatt i bruk 15. oktober 1975. Det består av Union Jack i øvre venstre hjørne, med en stjerne i midten av Union Jack og fire stjerner som danner en diamantform rundt den. Det er svært uvanlig for et flagg basert på et britisk «ensign»-design, ettersom det ikke bare har en gul bakgrunn, men også en endret Union Jack i kantonen.  Flagget ble designet av Patricia Rex, kona til den daværende statsministeren .
## Definisjon
Ifølge *Niue Flag Act 1975*:
«Niues nasjonalflagg skal være et gyllent gult flagg, med Union Flag (vanligvis kjent som Union Jack) i den øvre kantonen ved stangen. Union Flag skal vise to femtaggede gule stjerner på den vertikale linjen og på den horisontale linjen, adskilt av en blå skive som inneholder en større femtagget gul stjerne.»

I 2023 ble det lagt merke til at flere begravelser for tidligere parlamentsmedlemmer brukte flagg som ikke fulgte de foreskrevne fargene i Niue Flag Act. Regjeringen på Niue svarte at de ville ta tak i problemet.

## Symbolikk
Symbolikken som representeres av flagget er beskrevet i loven. Union Jack symboliserer beskyttelsen gitt av Storbritannia i 1900 etter bønn fra kongene og høvdingene på Niue. Den gule bakgrunnen symboliserer «Niues solfylte klima og de varme følelsene niueanerne har overfor New Zealand og hennes folk». Forbindelsen til New Zealand, som tok over ansvaret for administrasjonen av Niue i 1901, representeres også av de fire små stjernene som viser til Sørkorset. Til slutt symboliserer den blå skiven med den større stjernen det dype blå havet som omgir den selvstyrte øya Niue.

## Referanser


## Eksterne lenker
*Flags of the World - Niue
*Niue Flag Act 1975
Fylkesvei 7462

**Fylkesvei 7462** (**Fv7462**) går mellom Kalla bru og Sørdal i Saltdal kommune i Nordland.

## Kommuner og knutepunkter

## Eksterne lenker
* Vegvesenets vegkart 
*
Mackenzie Rosman

**Mackenzie Ryann Rosman** (født 28. desember 1989) er en barneskuespiller fra USA. Hun er mest kjent for rollen som Ruthie Camden i *[[Den syvende himmel]]* som ble vist i reprise på TVNorge. 

## Biografi
Mack ble født i Charleston i Sør-Carolina og har cherokeske aner. I 1996 ble hun valgt til å spille Ruthie Camden. Utenom hennes rolle i *Den syvende himmel*, har hun medvirket i filmen *[[Gideon]]* sammen med Christopher Lambert, Charlton Heston og Shelley Winters.

Hun har også vært med i flere tv-reklamer siden hun var fire år gammel. Hun spilte også JonBenét Ramsey i Getting Away with Murder: The JonBenét Ramsey Mystery. Mackenzies foreldre er skilte, og hun bor sammen med sin mor, stefar, lillebror Chandler (født 1993) og eldre stesøster Katelyn Salmont (født 1986, død 25. desember 2008). Hun støtter aktivt the Cystic Fibrosis Foundation.

Mackenzies interesserer seg for hester. Hun og familien bor på en ranch utenfor Los Angeles, der de har hester, geiter, høns, hunder og katter. Hun har hesten Evelyn Harmony som ble født i 2002, den står på Laurel Highland.

## Referanser


## Eksterne lenker
* 
*
Coldbath fengsel

***Coldbath Fields Prison*** (seinere kjent som ***Clerkenwell Gaol***) var et fengsel som lå i Clerkenwell i bydelen Islington i London, bygd i Jakob Is regjeringstid for £ 65&nbsp;650. BBridewell-fengselet City hadde ikke lenger plass nok til alle Londons løsgjengere. 

Navnet *Coldbath* («kaldt bad») stammet fra en kilde som ble oppdaget i 1697 av en herr Baynes. Han påstod at et bad der ville kurere forkjølelse, skjerpe matlysten og bedre fordøyelsen. Området hadde mange kilder og brønner, deriblant Clerkenwell som bydelen er oppkalt etter. En gang var det bad på markene som nå er bebygd som *Coldbath Square.

I 1794 ble fengselet ombygd og omdøpt til ***Middlesex House of Correction*** som et lokalfengsel for begge kjønn og alle aldre. Det var tillatt å [[røyking|røyke]] og drikke [[alkohol]], men ellers var stedet beryktet for sitt strenge regime. 29. desember 1834 fikk de 914 innsatte forbud mot all [[kommunikasjon]]; de fikk verken snakke sammen eller gi hverandre tegn. 

[[Tredemølle]]n i *Coldbath* hadde skillevegger, så fangene stod i hver sin bås, uten å kunne se annet enn veggen foran seg. [[Samuel Taylor Coleridge|Coleridges]] dikt *The Devil's thoughts* beskriver at da [[djevel]]en «*gikk gjennom Coldbath Fields, så han en enecelle, og djevelen var fornøyd, for det ga ham et hint om hvordan han kunne forbedre sine fengsler i helvete*».

I 1850 ble det endret til å ta inn bare voksne mannlige fanger, og utvidet igjen. Fengselet var utformet av fengselsreformatoren John Howard, og hadde som målsetting å være et mer humanitært fengsel, men var likevel beryktet for sitt strenge regime.

Fengslet ble nedlagt i 1885 og eiendommen overført til postverket, som gradvis fornyet bygningsmassen. Den siste fengselsbygningen ble revet i 1929. Området opptas i dag av den store sorteringssentralen *Mount Pleasant Mail Centre''. 

## Referanser
Tokelaus flagg

**[[Tokelau]]s flagg** viser en stilisert polynesisk kano i gult, på blå bakgrunn, og fire hvite femarmede stjerner som symboliserer sydkorset til venstre for denne Flagget ble godkjent i mai 2008, og er basert på et forslag fra 2007.

## Tidligere flagg
Tokelau førte tidligere New Zealands flagg, da øya er underlagt dette landet. Et uoffisielt flagg ble også rapportert enkelte steder som Tokelaus flagg. Dette var blått og hadde i midten tre gule ringer brutt av tre stjerner i hvitt og en palme i grønt.

I løpet av 2005 og 2006 ble det avviklet en konkurranse for å finne fram til et nytt, eget flagg for Tokelau. Vinneren ble kåret i juni 2007. Dette medførte likevel ikke vedtak, siden flagget ble forberedt i tilfelle det skulle bli flertall for selvstendighet i folkeavstemningen om Tokelaus framtidige status. Denne endte med at øygruppa fortsatt skulle ha status som territorium under New Zealand, og innføringa av offisielt flagg ble derfor utsatt.


Fil:Flag of New Zealand.svg|New Zealands flagg
Fil:Flag of Tokelau (local).svg|Uoffisielt foreslått flagg fra 1989
Fil:Tokelau flag reconstruction.svg|Rekonstruksjon av flaggforslaget fra 2007 (basert på et ufullstendig fotografi)


## Referanser
Wallis- og Futunaøyenes flagg

**Wallis og Futunas flagg** er offisielt den franske trikoloren, dette fordi Wallis og Futuna er et oversjøisk territorium (*Territoire d'Outre-mer*) under Frankrike. Ved siden av trikoloren benyttes et uoffisielt flagg som er rødt, med Frankrikes trikolor i kantonen og med et hvitt kors i dukens frie ende. Korset viser den kristne misjonens innflytelse på øyene. Dette flagget er ikke offisielt anerkjent, men har en lang historie, i alle fall tilbake til 1880-tallet.
Fylkesvei 1900

**Fylkesvei 1900** går mellom Ommangsvolden i Løten og Skogsrud i Stange.

Før ny vei ble bygd mellom Ånestad og Kolomoen var veien skiltet riksvei 211, sammen med dagens riksvei 3 mellom Ånestad og Ommangsvolden.

Frem til 2019 hadde veien betegnelsen fylkesvei 231 (Hedmark).

## Kommuner og knutepunkter

## Referanser


## Eksterne lenker
* Vegvesenets vegkart 
*
Falklandsøyenes flagg

**Falklandsøyenes flagg** er en britisk *[[Blue ensign]]* med territoriets våpenskjold i flaggets frie ende. Våpenet viser gjennom sauen til den viktigste næringsvegen på øyene. Videre viser det skipet *Desire*. Det var dette kaptein John Davis førte da han i 1592 oppdaget øyene. Flagget ble innført 28. september 1948 da det nåværende våpenskjoldet ble inntatt. Tidligere førte øyene våpen og flagg med en okse i våpenmerket. 

Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt. 

## Handelsflagg
Med *The Merchant Shipping (Falkland Islands Colours) Order*, som trådte i kraft 25. januar 1999, fikk Falklandsøyene eget skipsregister. Skip registrert i dette fører som handelsflagg en *[[Red ensign]]* med Falklandsøyenes våpen i den frie enden av flaggduken. I loven illustreres flagget med våpenet på hvit skive. Dette er endret etter samme mønster som for andre britiske kolonier i og med 1999-utgaven av den offisielle britiske flaggboken *Flags of all nations*.

## Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999

## Eksterne lenker
* The Merchant Shipping (Falkland Islands Colours) Order 1998
Nord-Marianenes flagg

**Nord-Marianenes flagg** ble tatt i bruk 1. juli 1985 gjennom den andre grunnloven til Nord-Marianene. Flagget ble opprinnelig designet i løpet av året 1985. Senere samme år ble utkastet til flagget ferdigstilt under den siste konstitusjonelle forsamlingen i CNMI.

Flagget består av tre symboler: en hvit stjerne som representerer USA, en grå lattestein som symboliserer chamorro-folket, og en flerfarget *mwarmwar* (blomsterkrans) som representerer karolinerne.
Mwarmwar-kransen er laget av grønn ylang-ylang (langilang; *Cananga odorata*), hvit plumeria (flores mayo eller seyúr; *Plumeria alba*), rød påfughaleblomst (angagha; *Caesalpinia pulcherrima*), og rosa Stillehavsbasilikum (teibwo; *Ocimum tenuiflorum*). Den mørkeblå bakgrunnen symboliserer Stillehavet og Marianegropen.

Ifølge nettstedet *US Flags Design* er flaggets mål 78 tommer i bredde og 40 tommer i høyde.

## Historiske flagg

## Referanser


## Eksterne lenker
*
Hatton Garden

**Hatton Garden** er ei gate i bydelen Camden i London. Den går i nordlig retning fra Holborn Circus til Clerkenwell Road. Navnet kommer fra den hagen som dronning Elisabeth I i 1581 forærte sin rådgiver Christopher Hatton.

På 1700-tallet var Hatton Garden et ettertrakta boligstrøk med eneboliger. Den kjøpesterke gruppa av velstående londonere tiltrakk seg juvelérer, gull- og sølvsmeder, og gradvis overtok disse hele gata. Ved forrige århundreskifte var Hatton Garden helt dominert av handel med gull, sølv og diamanter, og er stadig Londons viktigste juvelérgate.
Spellemannprisen 1973

**Spellemannprisen 1973** var den andre utgaven av Spellemannprisen og ble delt ut lørdag 2. mars 1974 i Chateau Neuf i Oslo. Fiolin- og hardingfele-spilleren Sigbjørn Bernhoft Osa ble tidelt juryens hederspris. Dette var andre gang utdelingen ble arrangert, og første gang det ble delt ut pris i de nye klassene gammeldans og folkemusikk, årets jazz-plate og årets verbal-plate.

Utdelingen ble overført på både radio og TV av NRK, begge steder i opptak. Rolf Kirkvaag var programleder mens Egil Monn-Iversen ledet orkesteret.

De påmeldte bidragene ble vurdert av en jury bestående av Finn Jor, , Stein Dag Jensen, Espen Eriksen (journalist), musikerne Rowland Greenberg og Per Asplin, samt  med Yngvar Holm som jurysekretær.

## Vinnere

## Øvrige nominerte
Årets kvinnelige pop-artist:
* Åse Kleveland
* Ellen Nikolaysen

Årets mannlige pop-artist:
* Jan Høiland
* Stein Ingebrigtsen

Årets gruppe:
* Jensine Olsens Plastikk Band
* Popol Vuh

Gammeldans og folkemusikk:
* Geir Egil Larsen
* Sven Nyhus kvartett

Årets jazz-plate:
* Stokstad/Jensen Trad.Band, Laila Dalseth – *Glajazz*
* Ketil Bjørnstad – *[[Åpning]]*

Årets seriøse plate:
* Det Norske Solistkor, dir. Knut Nystedt
* Per Øien / Eva Knardahl

Årets viseplate:
* Rudolf Nilsens dikt presentert av flere – *[[På stengrunn]]*
* Ole Paus – *[[Blues for Pyttsan Jespersens pårørende]]*

Årets verbal-plate:
* Rolv Wesenlund – *Blodgiveren, [[Marve Fleksnes]]*
* Arthur Arntsen – *[[Han Oluf]]*

Årets barneplate:
* Bjørn Rønningen – *Kom så synger vi litt*
* Diverse artister – *[[Tintin]] på den svarte øya*

## Eksterne lenker
* 
* Spellemannprisens arkiv
Asorenes flagg

**Asorenes flagg** ble innført 10. april 1979 av Asorenes selvstyremyndigheter tre år etter at øygruppen fikk status av autonom region innen Republikken Portugal. Flagget er delt i blått og hvitt på samme måte som Portugals flagg under monarkiet i årene fra 1830 til 1910. Dette flagget hadde Portugals riksvåpen  over delelinjen mellom de to fargene. Asorenes flagg har i stedet en hønsehauk (portugisisk: *açor*) og en bue med ni stjerner, en for hver av øyene. Tilhørigheten til Portugal markeres av riksvåpenet i hjørnet («kantonen»).

## Referanser
Saffron Hill

**Saffron Hill** er ei gate i sentrale London, i bydelen Camden. Den går fra Charterhouse Street på grensa mellom City of London og Camden nordover til Clerkenwell Road. Gata har navn etter safranløken, som grodde her på vestbredden av Fleet i middelalderen.

Utover på 1700-tallet ble området langs Fleet Londons første forstad, og utvikla seg etter hvert til et av byens fattigste, mest overbefolka og kriminelt belasta strøk. Etter napoleonskrigene tiltrakk området seg mange immigranter fra Italia, og det ble etter hvert kjent som «Little Italy». Saffron Hill var hovedgata i Little Italy. I *[[Oliver Twist]]* har Charles Dickens har lagt den onde Fagins skumle bolig til Saffron Hill.

Etter at den åpne kloakken Fleet var blitt overbygd som Farringdon Road, ble området gradvis bedre. Saffron Hill nøt også godt av nærheten til den mer fasjonable Hatton Garden, og har som sin mer kjente nabo et preg av juvelérvirksomhet.

Saffron Hill utgjorde gjennom deler av 1800-tallet en del av en administrativ enhet (liberty) sammen med Hatton Garden, Ely Rents og Ely Place, som i 1889 ble en del av grevskapet London. I 1900 ble Saffron Hill en del av Holborn borough, til omorganiseringa i 1965 gjorde Saffron Hill til en del av Camden.
Dick Crealy

**Dick Crealy** (født 18. september 1944 i Sydney) er en tidligere australsk tennisspiller.

Crealy vant tre Grand Slam-turneringer i løpet av sin tenniskarriere. I 1968 vant han både double herrer og mixed double i Australian Open. I double sammen med Allan Stone vant de finalen mot Terry Addison / Ray Keldie med 10-8, 6-4, 6-3 og i mixed double sammen med amerikanske Billie Jean King vant de finalen på walk over mot Margaret Smith Court / Allan Stone. 

Crealy vant ingen Grand Slam-tittel i single men han var i én finale, i 1970 i Australian Open tapte han til Arthur Ashe med 4-6 7-9 2-6.  Sin tredje GS-tittel vant han i French Open i 1974 da han sammen med Onny Parun fra New Zealand vant finalen over det amerikanske paret Robert Lutz / Stan Smith med 6-3, 6-2, 3-6, 5-7, 6-1.

## Grand Slam-titler
*  **[[Australian Open]]:**
** Double herrer – 1968 (sammen med Allan Stone) 
** Mixed double – 1968 (sammen med Billie Jean King)

*  **[[French Open]]:**
** Double herrer – 1974 (sammen med Onny Parun)

## Referanser


## Eksterne lenker
*
Sabinian

**Sabinian** (død 606) var pave fra 604 til sin død. Han ble innsatt som pave 13. september 604.

## Liv og virke
### Bakgrunn
Sabinian stammet fra Blera (Bieda) nære Viterbo. Han far het Bonus. Pave Gregor I den store sendte ham som apokrisiar (apostolisk *[[nuntius]]*) til Konstantinopel, men han ble i 595 tilbakekalt til Roma &ndash; han hadde, mente man, ikke iherdig nok gått inn for det romerske standunkt og ikke maktet å stagge patriarken fra å ta i bruk tittelen «økumenisk patriark».

### Pave
Etter et oppdrag i Gallia og etter å ha blitt gitt stadig høyerere hierarkisk rang, ble han etter Gregor den stores død gjort til pave i mars 604. Men ettersom han måtte avvente keiser Fokas' tilslutning, var det først den 13. september 604 at han offisielt kunne proklameres som den nye pave. Det ble den gang kritisert at han ikke byttet navn, ettersom Sabinian fremstod som ukristelig.

Fredsslutningen mellom eksark Smaragdus av Ravenna og langobardenes konge Agilulf er sannsynligvias en frukt av pavelig megling. Ellers avvek han fra sin forgjengers særlig munkevennlige kirkepolitikk.

Han hadde problemer med finansene i sin pavetid, men ifølge Liber Pontificalis sto han allikevel for utdeling av mat til de fattige i en tørkeperiode i sin korte pavetid. Imidlertid skjedde dette for det meste ved salg fra de pavelige kornkamre, ikke ved gratis utdeling (i motsetning til hva hans forgjenger hadde gjort), noe som gjorde ham upopulær. 

Nærmere omstendigheter rundt hans død 22. februar 606 er ikke kjent. I alle fall ble hans legeme bragt fra Lateranet til St. Peter, for at det skulle beskyttet mot folkets raseri.

Han er også tillagt å ha introdusert skikken med å ringe i bjeller under feiringen av den katolske nattverden. Markeringen av døgnets timer med klokkeslag  spores tilbake til år 605 e.Kr. 

## Litteratur
*  

## Referanser
French Open 1974

**French Open** er en Grand Slam-turnering i tennis på grus som blir spilt på Roland Garros-stadion i Paris. French Open i 1974 ble arrangert i perioden 3. til 16. juni. Björn Borg vant finalen over Manuel Orantes og i damefinalen vant Chris Evert fra USA over sovjetiske Olga Morozova.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Adygias flagg

**Adygias flagg** består av en grønn duk hvorpå er plassert tolv stjerner og tre piler. Grønnfargen symboliserer islam, men også liv, evighet og naturen i Adygia, der 40 prosent av territoriet er dekket av skog. De tolv stjernene står for de tolv adygerstammene som på 1800-tallet gikk sammen for å kjempe for uavhengighet fra Russland. Pilene viser til samholdet og motet disse viste og til dagens samhold og enhet mellom alle folkegrupper i Adygia. Flagget er i forholdet 1:2.

Flagget ble opprinnelig tegnet i 1830 av den britiske utsendingen David Urquhart. Etter Sovjetunionens sammenbrudd ble flagget på nytt innført for Republikken Adygia. Dette skjedde 24. mars 1992.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Altajs flagg

**Altajs flagg** er vannrett delt i fire hvite og lyseblå striper av varierende tykkelse (67:4:4:25). Den hvite fargen symboliserer trofasthet og gjensidig forståelse mellom de ulike folkegruppene i republikken Altaj. Den blå fargen står for himmelens, fjellenes, elvenes og innsjøenes renhet. 

Flagget ble innført 2. juli 1992. Etter først å ha hatt forholdet 1:2, er flagget siden 1994 i størrelsesforholdet 2:3.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Basjkortostans flagg

**Basjkortostans flagg** er en vannrett delt trikolor i fargene blått, hvitt og grønt. Den blå fargen står for integritet, hvitt står for fred, åpenhet og samarbeidsvilje, mens grønt står for frihet og evighet. I midten av flaggduken står et gult merke, en stilisert blomst med det lokale navnet *kurai* (av *Apiaceae*-familien). Blomsten har sju blader. Dette viser til de sju stammene som utgjør grunnlaget for Basjkortostan. Blomstermerket skal videre være et symbol på vennskap.

Flagget ble innført 25. februar 1992.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Fylkesvei 1920

**Fylkesvei 1920** går mellom Ådalsbruk i Løten og Fredsvoll i Stange.

Før 1. januar 2010 hadde veien betegnelsen fylkesvei 219.

Frem til 2019 hadde veien betegnelsen fylkesvei 241 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Spellemannprisen 1972

**Spellemannprisen 1972** var den første utgaven av Spellemannprisen og ble delt ut lørdag 3. mars 1973 i Chateau Neuf i Oslo. Det ble kåret vinnere innen åtte klasser og i tillegg delt ut en spesialpris og en hederspris. 

Den første prisen som ble delt ut var en spesialpris til Jens Book-Jenssen som trodde han var til stede for å dele ut priser selv. Komponist og arrangør Egil Monn-Iversen og musikalen *[[Bør Børson Jr.]]* fikk juryens hederspris for musikalen som første gang ble satt opp i 1972 på Det norske teatret. Filharmonisk Selskaps Orkester vant prisen i klassen årets seriøse plate og er senere blitt den artist som har vunnet flest priser. 

Rundt 50 plateinnspillinger var påmeldt til utdelingen. Disse ble vurdert av en jury bestående av , Svein Erik Børja, Rowland Greenberg, Stein Dag Jensen, Finn Jor,  og Magni Wentzel og med Yngvar Holm, en av initiativtakerne til prisen, som jurysekretær.

Utdelingen ble overført på både radio og TV av NRK, begge steder i opptak. Rolf Kirkvaag var programleder mens Egil Monn-Iversen ledet et orkester på 22 mann.

## Vinnere

## Nominerte
Årets kvinnelige artist:
* Grethe Kausland - *Toppopp 1*
* Hege Tunaal - *Olje, brød og vin*
* Kirsti Sparboe - *Dager med deg*

Årets mannlige artist:
* Erik Bye - *Jeg vet en vind*
* Geirr Lystrup - *Ti på taket og måltrostblues*
* Lars Klevstrand - *Til dere*

Årets gruppe:
* Popol Vuh - *Hosianna mantra*
* Christiania Fusel & Blaagress - *Som varmt hvetebrød i tørt gress*
* Hole in the Wall - *Hole in the Wall*

Årets seriøse plate:
* Filharmonisk Selskaps Orkester m/Miltiades Caridis - *Verker av Fartein Valen*
* Eva Knardahl
* Kjell Bækkelund
* Robert Riefling

Årets viseplate:
* Birgitte Grimstad - *Viser av Geirr Tveitt*
* Finn Kalvik - *Finn*
* Ole Paus - *Garman*

Åpen klasse:
* Einar Schanke - *Kjære lille Norge* (revy)
* Frode Thingnæs
* Happy Reunion Jazz Band
* Stokstad/Jensen Trad.Band - *Happy jazz*

Årets barneplate:
* Knutsen & Ludvigsen - *Brunost no igjæn?*
* Mona og Sidsel Levin - *Stian med sekken reiser ut igjen*

Ukjent klasse:
* Spelemenn fra Telemark - *So sulla ho mor*
* Willy Andresen

## Referanser


## Eksterne lenker
* Spellemannprisens arkiv
Advanced Access Content System

**Advanced Access Content System (AACS)** er en standard for innholdsdistribusjon og digital rettighetsadministrasjon, og skal sørge for å kontrollere hvem som får tilgang og for å forhindre kopiering fra neste generasjon optiske disker og DVD-er. Det hevdes likevel at slik kopiering er mulig ved å benytte programmet BackupHDDVD.

AACS Licensing Administrator (AACS LA), som utviklet AACS, er et konsortium bestående av IBM, Intel, Microsoft, Panasonic, Sony, Toshiba, The Walt Disney Company og Warner Brothers.

## Eksterne lenker
* ArsTechnica article: BD+ delays AACS
* AACS homepage
* Specifications 
* Whitepaper on the technology (PDF)
* Independent Security Evaluators (ISE) evaluation of AACS (PDF)
* The Authoritative Blu-ray Disc (BD) FAQ av Hugh Bennett
* The Authoritative HD DVD FAQ  av Hugh Bennett
;Security attacks
* SlashDot on December AACS Crack
* Heise Security article on the PrintScreen Security Hole
* YouTube Video of AACS Crack
Reidar Thommessen

**Reidar Thommessen** (født 7. juni 1889 i Stavern, vokst opp i Larvik, død i 14. april 1986 i Oslo) var en norsk komponist, pianist og kapellmester. Han stod bak en rekke komposisjoner, størstedelen valser og fikk tilnavnet «Valsekongen». Han komponerte blant annet «Var det en drøm?» med tekst av Magnus Brostrup Landstad. Den er også er kjent under navnene «Måneskinnsvalsen» og «Husker du dengang» og ble en gjennomgangssang i TV-serien Husker du? med Odd Grythe. Karl-Ewert Christenson skrev en svensk tekst («Den farliga månen») og Carl Arctander skrev en dansk tekst («Den slemme maane»).

For sangen «La fille aux fleurs» fikk han NOPA-prisen Årets verk i 1974. Han ble tidelt juryens hederspris under Spellemannprisen 1979.

Det var tekstforfattere som skrev tekster til Thommessens melodier, med unntak av *Sommernatt*. Der skrev Thommessen teksten selv under psevdonymet Th. Radier. Det er hans eneste publiserte bidrag som tekstforfatter. *Sommernatt* ble innspilt på 78-plate i 1940 av Willy Johansens orkester med sang av Magnus Samuelsen (HMV A.L. 2741).

Han ledet i mange år sitt eget orkester på Theatercaféen i Oslo.

## Diskografi
### Charles Larsen, Reidar Thommessens orkester

### Sigurd Hoff, Reidar Thommessens orkester

### Sanger og melodier på andre utgivelser
På følgende LP-utgivelser står Reidar Thommessen som komponist for alle sporene.

## Filmer

* Reidar Thommessen laget «Vuggesang for Laila» til filmen *[[Laila (norsk stumfilm)|Laila]]* (1929).
* Reidar Thommessen laget «Fanteguttens lengsel» og «Foni mi gitara» til filmen *[[Fantegutten]]* (1932).
* «Var det en drøm?» ble framført som en instrumental i den svenske filmen *Stockholmsluft* (1946).
* I anledning Reidar Thommessens 40-årsjubileum som komponist i 1949 ble det laget en kortfilm med tittelen *Toner som lever*. Filmens lengde var på cirka 12 minutter. Regissør, produsent og distributør var Olav Michelsen. Sangeren Olav Werner fremførte følgende sanger av Thommessen: «Vuggesang for Laila», «Var det en drøm?» og «Jeg elsker ditt smil». Han ble ledsaget av et orkester under ledelse av Aage Wallin.
* «Var det en drøm?» ble fremført i filmen *[[Støv på hjernen]]* (1959) av Sverre Holm (sang) og Bjørn Fongaard (gitar).
* «Var det en drøm?» ble også spilt som bryllupsvals i filmen *[[Hurra for Andersens]]* (1966).

## Referanser


## Eksterne lenker
* Reidar Thommessen i Norsk pop- og rockleksikon
* Reidar Thommessen i Norsk biografisk leksikon
Burjatias flagg

**Burjatias flagg** er delt i blått over hvitt over gult, der det blå feltet utgjør halvparten av flaggets bredde (høyde) og de to andre stripene hver sin halvpart av den resterende halvdel. Flagget har forholdet 1:2. 

I det øvre feltet, plassert mot stangsiden av flagget, står det et gult buddhistisk symbol bestående av sol, måne og flamme, et såkalt *soyombo*-merke som også er å finne i Mongolias flagg og  Agino-Burjatsks flagg. Merket viser at burjatene er et buddhistisk folk. Fargene forklares med at blått står for himmelen og Bajkalsjøen, hvis bredder burjatene holder til ved, hvitt renhet og gult frihet og velstand. 

Flagget ble innført 29. oktober 1992.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Nikola Pilić

**Nikola «Niki» Pilić** (1939–2025) var en kroatisk tennisspiller.

I løpet av sin tenniskarriere vant han én Grand Slam-tittel. Sammen med Pierre Barthes vant de finalen i US Open i 1970, over Roy Emerson og Rod Laver med 6–3, 7–6, 4–6, 7–6. Han var i én Grand Slam-singlefinale; i 1973 møtte han Ilie Nastase fra Romania i French Open og tapte 3–6, 3–6, 0–6.

Etter han la opp ble Pilić trener og var den første lagkapteienen som vant Davis Cup for tre nasjoner: Tyskland – med Boris Becker og Michael Stich på laget – i 1988, 1989 og 1993, Kroatia i 2005 og Serbia i 2010.

Pilić drev også et tennisakademi i Oberschleißheim (München) der spillere som Michael Stich, Novak Djokovic, Ernests Gulbis og Anastasija Sevastova har gått. Fra 2010 drev han et tennisakademi i Opatija (Kroatia).

I 1970 giftet han seg med den serbiske skuespilleren Mija Adamović. Nikola Pilić døde i Rijeka i Kroatia den 22. september 2025, 86 år gammel.

## Grand Slam-titler
*  US Open
** Double herrer – 1970 (sammen med Pierre Barthes)

## Utmerkelser
*  Serbisk fortjenstmedalje i gull (2020)

## Referanser


## Eksterne lenker
* 
*
Dagestans flagg

**Dagestans flagg** er en klassisk vannrett trikolor i fargene grønt over blått over rødt. Flagget er et eksempel på den enkelhet som preger flaggene til de russiske føderale subjekter som har rang av republikker. Flagg for øvrige føderasjonssubjekter er oftere heraldisk baserte og ikke like enkle. 

I Dagestans flagg representeres islam ved den grønne fargen, republikkens beliggenhet ved Kaspihavet markeres ved det blå, mens mot og trofasthet symboliseres av den røde fargen. Flagget har forholdet 1:2. Flagget ble innført 26. februar 1994. 

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
All Hallows-by-the-Tower

**All Hallows-by-the-Tower** er en kirke i London. Den ligger i Byward Street og er en av de eldste kirker i byen, grunnlagt i 675 av abbediet Barkning. Av den grunn kalles den ofte All Hallows Barking.
## Eksterne lenker
*
Roadie

En **roadie** (av engelsk *road crew*, «turnémannskap») er en person som assisterer et band under konserter og turneer, ved for eksempel å sette opp utstyr, høyttalere og instrumenter.
Wieden

**Wieden** er det fjerde av Wiens 23 distrikter.

Wieden fikk sitt navn i 1137, og er dermed Wiens eldste *vorstadt*. Hovedgaten, Wiedner Hauptstraße, er enda eldre. Under Ferdinand II (1578–1637) fikk bygd sin sommerresidens her, og denne ble utvidet mange ganger, inntil Maria Theresia besluttet at den ikke lenger skulle brukes, og solgte den til jesuittene. 

I begynnelsen av 1700-tallet startet utviklingen av Wieden til å bli en by. Mange palasser og andre bygninger ble bygd. To mindre *vorstädte* som lå der dagens fjerde distrikt ligger er Hungelbrunn og Schamburgergrund.

Disse tre områdene (Wieden, Hungelbrunn og Schamburgergrund) ble slått sammen flere andre 6. mars 1850. På grunn av sosiale og økonomiske ulikheter ble imidlertid det femte distriktet Margareten skilt ut i 1861. 

Den tids største boligblokk, Freihaus, ble bygd i år 1700 i dette området. Dette ble revet i 1970. Under okkupasjonen (1945–55) var Wieden en del av den sovjetiske delen av Wien. 

Distriktet er på 1,8 km² og hadde pr 2001 28.354 innbyggere. 

## Berømte innbyggere
*Johannes Brahms
*Christoph Willibald Gluck
*Johann Strauss d.y.
*Emanuel Schikaneder
*Karl Lueger

## Referanser


## Eksterne lenker
* Offisiell hjemmeside (tysk)
David Edgar (fotballspiller)

:*Se også [[David Edgar (svømmer)]]*

**David Edgar** (født 19. mai 1987 i Kitchener) er en canadisk fotballspiller som spiller for den engelske fotballklubben Sheffield United, på lån fra Birmingham City.

## Karrieren i Newcastle United
Etter å ha imponert på prøvespill i flere klubber, inkludert Celtic, fikk Edgar tilbud om en plass på akademiet til Newcastle United FC. Han gikk med på det, og ble offisielt en del av akademiet da han var 16 år gammel.

Han imponerte det spanske laget Málaga CF i [september 2005 da Newcastle og Málaga spilte en vennskapskamp mot hverandre. Málaga og et par engelske klubber erklærte at de ønsket å hente ham. Newcastles styreformann, Freddy Shepherd, var raskt ute og sa at Edgar ikke var til salgs, og at han hadde signert en ny kontrakt med klubben.

Den 26. desember 2006 debuterte David Edgar for Newcastles a-lag i en Premier League-kamp mot Bolton Wanderers. Og den 1. januar 2007 fikk Edgar sin hjemmedebut mot Manchester United, hvor Edgar scoret 2-2-målet på et langskudd.

Den 12. juni 2014 meldte han overgang fra Burnley til Birmingham City FC sammen med Gavin Gunning og Wes Thomas.

## Landslagskarrieren
På Edgars 19-årsdag den 19. mai 2006 hjalp han det canadiske U20-laget med å slå det brasilianske U20-laget 2-1 ved å score på en volley.

## Referanser


## Eksterne lenker
* 
*  Profil på Newcastles offisielle hjemmeside
*  Profil hos Sky Sports
Fylkesvei 7504

**Fylkesvei 7504** (**Fv7504**) går mellom Finnvika og Nordfjord i Sørfold kommune i Nordland.

Veien er den naturlige adkomstveien til Rago nasjonalpark.

Frem til 2019 hadde veien betegnelsen fylkesvei 617 (Nordland).

## Kommuner og knutepunkter
### [[Nordland]] fylke

## Referanser




## Eksterne lenker
* Vegvesenets vegkart 
*
Due’le Quartz

**Dué'le Quartz** var en japansk visual kei-gruppe som var aktive fra 1998 til 2002.

Bandet bestod av Sakito (vokal, gitar), Miyabi (gitar), Kikasa (bass) og Kazuki (trommer). Tidligere medlem var Ken (gitar).

## Eksterne lenker
*
Frederick G. Brownell

**Frederick G. Brownell** er en sørafrikansk heraldiker. Han var fra 1977 ansatt ved det offisielle Kontoret for Heraldikk (*Bureau of Heraldry*), fra 1. mai 1982 som sjef og statsheraldiker. Han har tegnet en rekke våpen og flagg for myndigheter, kommuner, institusjoner og andre, både i Sør-Afrika og i nabolandene. Gjennom sitt heraldiske arbeid har Brownell utviklet en heraldikk tilpasset afrikanske forhold, tradisjoner og historie. Han hentet her inspirasjon fra nordisk heraldikk, ikke minst fra den nyskapende bruksheraldikk som på 1960- og 1970-tallet ble utviklet i Finland. Brownell fikk anledning til å studere denne ved sitt besøk i Finland i 1979.

Brownell er kjent for i Zürich i august 1993 å ha tegnet det som året etter ble vedtatt som Sør-Afrikas nye flagg. Han har videre tegnet Namibias nasjonalflagg og flagget Lesotho benyttet fra 1987 til 2006.

I 2007 ble Brownell utnevnt til «Fellow of the Federation» av Fédération internationale des associations vexillologiques (FIAV), den internasjonale sammenslutningen som arbeider for å fremme flaggkunnskap. Han mottok i 1995 Vexillon-utmerkselsen fra samme organisasjon.


Fil:Flag of South Africa.svg|Sør-Afrikas flagg
Fil:Flag of Namibia.svg|Namibias flagg
Fil:Flag of Lesotho (1987–2006).svg|Lesothos flagg 1987-2006


## Litteratur
* Frederick G. Brownell: «Finnish Influence on South African Heraldic Design», i T. C. Bergroth (red.): *Genealogica et Heraldica: Report of the 16th International Congress of Genealogical and Heraldic Sciences in Helsinki 16-21 August 1984*, 1986, s. 265-273.
Fylkesvei 7716

**Fylkesvei 7716** går mellom Valberget og Utakleiv i Vestvågøy kommune.

Utakleivtunnelen ble åpnet i 1998. Den gamle veien langs sjøen mellom Haukland og Utakleiv og en gammel ridevei over fjellet er foreslått vernet i Nasjonal verneplan for veger, bruer og vegrelaterte kulturminner.

Før 1. januar 2010 hadde veien betegnelsen fylkesvei 826.

## Nasjonal turistvei

Veien inngår i Nasjonal turistvei Lofoten som en av flere sideveier til europavei 10.

Frem til 2019 hadde veien betegnelsen fylkesvei 990 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 7702

**Fylkesvei 7702** (**Fv7702**) går mellom Tofta sør for Andenes og Å i Andøy kommune.

Veien krysser Andøya gjennom Roksdalen fra Å til Nordmela, og følger øyas vestside videre til Stave. Videre går veien opp Stavedalen og langs Bleiksvatnet til Bleik, og derfra langs sjøen til Tofta.

## Nasjonal turistvei

Sammen med delstrekninger av  og  har strekningen mellom Tofta og Nordmela fått status som *[[nasjonal turistvei]] Andøya*. Turistveien er 58&nbsp;km lang.

Frem til 2019 hadde veien betegnelsen fylkesvei 976 (Nordland).

## Kommuner og knutepunkter

 

 

*Ånes

## Referanser




## Eksterne lenker
* Vegvesenets vegkart 
*
Thomas Sykora

**Thomas Sykora** (født 1968) er en tidligere, østerriksk alpinist.

## Karriere

Thomas Sykora vokste opp i en idrettsfamilie. Faren var leder for et skisenter, og tantene Liese Prokop og Maria Sykora var fremgangsrike friidrettsutøvere.

Sykora vant slalåmdelen av verdenscupen to ganger, i 1996/97 og 1997/98. Til sammen vant han ni verdenscuprenn. Under OL 1998 i Nagano tok han bronsemedalje i slalåm. Han ble østerriksk mester i slalåm i 1996 og 1999.

Etter at Sykora ble tvunget til å legge opp på grunn av flere kneskader, ble han sportskommentator for TV-kanalen ORF.

## Resultater i verdenscupen i alpint

### Individuelle seire

### Sammenlagtplasseringer

## Referanser


## Eksterne lenker
*
Norsk Tele Service

**Norsk Tele Service AS** var et selskap som drev serviceverksted for mobil-telefoner. Det ble stiftet i 1999 og hadde forretningskontor i Bergen (Åsane).

Norsk Tele Service samarbeidet med en rekke elektronikkjeder som selger mobiler, blant annet Expert, Elprice og Telekiosken. Selskapet ble slått konkurs i 2012.

## Referanser
Klima (tidsskrift)

***Klima***, tidligere kalt ***Cicerone***, er et magasin som inneholder populærvitenskapelige artikler om nasjonal og internasjonal klimaforskning og klimapolitikk. 

Navnebyttet fra *Cicerone* til *Klima* kom fra nummer 3 i 2007. Ansvarlig utgiver er CICERO Senter for klimaforskning. Magasinet kommer ut seks ganger i året og abonnement er gratis.

## Eksterne lenker
* https://web.archive.org/web/20061214232517/http://www.cicero.uio.no/cicerone/
* https://web.archive.org/web/20070903172642/http://www.cicero.uio.no/klima/
Tyrihansprisen

**Tyrihansprisen «Vil du være med så heng på»**, ofte bare kalt **Tyrihansprisen**, er en norsk ærespris som UNIMA Norge, foreningen for figurteater, i en periode delte ut annet hvert år til personer, grupper eller institusjoner som har gjort en betydelig innsats for den norske figurteaterkunsten. Prisen ble innstiftet på initiativ fra Birgit Strøm, som i 1997 overrakte prisen til den første mottageren, Tatjana Zaitzow.

Prisen var en statuett utformet av billedhuggeren Nina Sundbye.

## Prisvinnere
* 1997: Tatjana Zaitzow, figurteaterkunstner
* 1999: Barthold Halle, instruktør
* 2001: Riksteatret
* 2003: Lisbeth Narud, scenograf og dukkedesigner
* 2005: Anne Helgesen, figurteaterkunstner
* 2007: Agder teater v/Giert Werring
* 2009: Bjørg Mykle
* 2012: Mona Wiig
* 2015: Figurteatret i Nordland

## Referanser
Heinrich Friedrich Karl vom Stein

**Heinrich Friedrich Karl riksfriherre vom und zum Stein** (født 25. oktober 1757 i Nassau, død 29. juni 1831 i Cappenberg, ved Lünen, i dagens Kreis Unna, Westfalen) var en prøyssisk statsmann og reformator. Han er kjent for reformene av forvaltningen, næringslivet og utdannelsessektoren som han og Karl August von Hardenberg satte ut i livet i Preussen etter freden i Tilsit i 1807.

## Referanser


## Eksterne lenker
* Website: Life and Work of Stein – Biography, Chronology, Sources, Bibliographie, Monuments, Städteordnung
* Heinrich Friedrich Karl vom Stein i Allgemeine Deutsche Biographie
Dataminne

**Dataminne** eller **hukommelse** betegner i forbindelse med datamaskiner den mekanisme som benyttes for å lagre datamaskinens program og de data som programmet opererer på. I moderne tid (etter rundt 1975) brukes ordet *minne* som regel om halvlederkomponenter som RAM, og ordet *datalager* om masselager av mer permanent art, slik som harddisker, optiske lagringsmedia og andre teknologier som er tregere, men har høyere kapasitet. Dataminne er en vital del av en datamaskin, og sammen med en prosessor utgjør det den grunnleggende Von Neumann-arkitekturen i bruk siden 1940-årene.

Minnet i en digital datamaskin lagrer ikke informasjonen direkte i et format som forstås av mennesker. Den blir først gjort om til tall, og tallene gjøres om til *[[Binært tallsystem|totallssystemet]]*&ensp;(binært), altså et tallsystem som bare bruker sifferene *0* og *1*. Denne minste enheten kalles for *[[bit]]*, og åtte bits utgjør vanligvis en *[[byte]]*. Sammen med prefikser som kilo og mega brukes dette til å måle størrelsen på minnet.

Når man velger hva slags minne som skal benyttes til en arbeidsoppgave, så spiller hastighet og kapasitet en rolle i tillegg til prisen. For å holde prisen nede vil minnet som brukes ofte, som for eksempel det såkalte cacheminnet i en prosessor, være av en type som er svært rask, men som koster mye pr. lagringsenhet. Resten av halvlederminnet prosessoren har tilgjengelig, vil være av en relativt rask type med mer kapasitet for en gitt pris, da dette ikke brukes så ofte. Den største delen av datalageret vil være tregt minne med stor kapasitet, slik som harddisker og båndspillere, og dette brukes til informasjon som ikke trenger å hentes opp så ofte.
Bootle FC

**Bootle FC** er en engelsk fotballklubb fra Bootle i Merseyside i England. De spiller i North West Counties Football League Division Two etter å ha rykket opp fra Liverpool County Combination i 2006. De spiller sine hjemmekamper på Bucks Park, som har en kapasitet på 5000 med 400 av dem som er sitteplasser.

## Historie
Den opprinnelige klubben Bootle FC spilte en sesong i The football league i 1892/93-sesongen, men droppet ut etter en sesong og ble oppløst.

I 1953 ble et nytt Bootle FC etablert. I 1974 ble de med i Lancashire Combination som de vant i 1976 og 1977. Da ble de med i Cheshire County League som senere ble en av ligaene som dannet North West Counties League, som de ble i helt til 2002 da de rykket ned til Liverpool County Combination i 2006 kom de seg tilbake opp i North West Counties League.

## Eksterne lenker
* 
* Bootles resultater frem til 2002
* Det originale Bootles resultater
Fylkesvei 7268

**Fylkesvei 7268** (**Fv7268**) går mellom Rishatten og Kleiva i Sandnessjøen i Alstahaug kommune i Nordland.

Frem til 2019 hadde veien betegnelsen fylkesvei 143 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
RBD

**RBD** var en meksikansk popgruppe som ble startet etter suksessen med TV-serien *[[Rebelde]]* i 2004. RBD vokste etter hvert betydelig, og var en av de mest populære popgruppene i Latin-Amerika og Spania da medlemmene gikk hvert til sitt i 2009.

## Diskografi

## Eksterne lenker
* 
*